Районна избирателна комисия Добрич

ПРОТОКОЛ  
№ 28-НС от 10.04.2023г.

Днес 10.04.2023г. в град Добрич се проведе заседание на РИК Добрич

На заседанието ПРИСЪСТВАХА:

|  |  |
| --- | --- |
| ПРЕДСЕДАТЕЛ: | Цонка Георгиева Велкова |
| ЗАМ.-ПРЕДСЕДАТЕЛ: | Петя Кирова Славова |
| ЗАМ.-ПРЕДСЕДАТЕЛ: | Диана Илиева Далакманска |
| СЕКРЕТАР: | Сюзан Зекерие Рамис |
| ЧЛЕНОВЕ: | Димчо Илиев Илиев |
|  | Атанас Георгиев Вълков |
|  |  |
|  | Бранимир Димитров Вълчанов |
|  |  |
|  | Семра Гюрсел Назиф-Рюстем |
|  | Йорданка Иванова Йорданова |
|  | Руслава Ганчева Гаврилова |
|  | Диляна Данаилова Радоева |

ОТСЪСТВА: Александрина Богомилова Желязкова, Дарина Николова Колева

Заседанието беше открито в 17:11 часа и председателствано от Председателя на РИК - Добрич, Цонка Велкова.

Същата предложи заседанието да се проведе при следния дневен ред:

1. Входящата и изходяща кореспонденция
2. Разни.

**По точка първа от дневния ред :**

Входящата и изходящата кореспонденция

Председателят на РИК Добрич Цонка Велкова докладва писмо с изх. № НС-15-469/07.04.2023г. с вх. № 565-НС/07.04.2023г. на РИК Добрич, и предложи да се изпрати до ЦИК следният текст :

Във връзка с Ваше писмо с изх. № НС-15-469/07.04.2023г. с вх. № 565-НС/07.04.2023г. на РИК Добрич, Районната избирателна комисия в Осми изборен район Добрички, изразява следното становище:

1. Грешките допуснати в протоколите на СИК са заради сложния протокол и множеството сборувания. Много от грешките са очевидни и не се е налагало повторно преброяване. Много често вместо в графа гласуване с хартия са отразени на машинно гласуване и обратно, както за партия или коалиция, така и за преференциален вот. Въпреки че РИК Добрич проведе по график обучения присъствени с напътствия членовете да не бързат, а да отразяват внимателно изборните резултати, но знаете че замени на членове на СИК текат дори и в изборния ден. Множество от грешките са допуснати от бързина и неправилно пренасяне в оригиналния протокол, което считаме че не налага ново преброяване.

Друга често срещана грешка е данни от протокола по т.4, буква б) общ брой на недействителните хартиени бюлетини по чл. 227, 228 и чл. 265, ал. 5, сгрешените бюлетини и унищожените от СИК бюлетини по други поводи (за създаване на образци за таблата пред изборното помещение и увредени механично при откъсване от кочана) и т. 6 са едно и също число.

В тази връзка, имаме питане: Ако машинна бюлетина се заснеме или покаже на членовете на СИК къде трябва да бъде отнесена? Следва ли да се пусне в кутията от машинно гласуване? Машинни бюлетини, които бяха разпечатани до половината, те не са ли увредени по смисъла на закона и методическите указания?

В такъв случай, самите членове на СИК са объркани и допускайки една такава грешка, води до поне две три поправки. Но видно от протоколите, гласове за партии и коалиции отчетени от СИК не са коригирани.

Умората на членовете на СИК също указва влияние при преброяване на гласовете и попълване на протокола.

РИК Добрич пита: Има ли гаранция, че при повторно въвеждане на данните в ЦИК не са допуснати грешки?

2. Преглеждайки протокол на РИК Добрич Приложение № 85-НС имаме питане: Данните, които са ни предоставено от „Информационно обслужване“ АД - предложение за протокол – сбора от хартия и машина по т.7 (х) 24545 + (м) 28 662 = (о) 53206, по нашата математика (о) трябва да е равно на 53207, по същия начин е и по т. 7.1. Разгледахме протоколи и на други РИК-ове, и там има разминавания по тези точки. Та нали изчислителния пункт ги прави тези изчисления, нали компютри ги правят? Надяваме се на отговор!!! Можете да разгледате протоколите на РИК-овете на Вашата страница, така както направихме ние.

3. Уважаеми колеги, РИК Добрич счита, че ЦИК много се бави с методическите указани по прилагане на Изборния кодекс за секционните избирателни комисии. Основните положения по прилагане на Изборния кодекс са обективирани от преди три месеца и не са променяни, не би ли могло те да се приемат поне месец по-рано от изборите. Даваме един пример с Решение № 1858-НС от 31.03.2023г. на ЦИК за начина на сгъване на хартиената бюлетина, поставяне на печати и откъсване на полето с номера при гласуване с хартиена бюлетина и начина на сгъване на бюлетина от машинно гласуване в изборите за народни представители на 2 април 2023г. Колеги, това е преди деня за раздаване на изборни книжа и материали на СИК. Това не е било включено в нашето обучение, което проведохме.

4. Колеги, при нашите обучения обяснявахме на СИК, че с машинно гласуване не може да се допуска избирателят да гласува втори път. Както знаете имаше проблем със СУЕМГ и в нашата област и много избиратели бяха недоволни, защото ЦИК се бави с отговор за СИК с проблемни машини и че СИК не са ги допуснали втори път да опитат. В тази връзка ЦИК **даде указания в 12.21 часа** на 02.04.2023г. **/в изборния ден/** с писмо с изх. № НС-15-351/02.04.2023г., че избирателят се допуска повторно да гласува по избран от него начин.

5. Видеонаблюдението също много затрудни работата на СИК и РИК още от 01.04.2023г**. /деня преди изборите/.** От ИО получихме сигнали за множество устройства, който не са активирани с QR код за съботния ден и РИК се зае да указва…. В неделя на 02.04.2023г. **/в изборния ден/** ЦИК с писмо с изх. № НС-15-355 от 02.04.2023г. в 12.44 часа ни ЦИК ни указа да дадем **незабавно** указания на СИК в приложения списък за нашия изборен район, които бяха общо 96 СИК с видеонаблюдение, да изключат устройствата за видеонаблюдение, които не трябва да бъдат включвани преди започване на броенето на бюлетините и попълване на протоколите. Изпълнихме това, което отне ценен времеви ресурс в излишни спорове между РИК и СИК. Много от членовете на СИК останаха дори обидени от нашите указания и твърдяха, че данните са ни грешни и от къде ги имаме.

6. Колеги, имаме питане при произвеждане на избори за Народно събрание на 02 април 2023г. ни питате за несъответствията и за сгрешените протоколи. Сега на свой ред РИК Добрич пита: Защо при анализ на несъответствията от произведените на 2 октомври 2022 г. нямаше такива запитвания, особено за неудовлетворените контроли при изцяло машинно гласуване, когато данните се извличаха от флаш паметта на машината??? Става въпрос за Решение № 1546-НС от 05.10.2022г. на ЦИК, с което ОДОБРЯВА анализа на несъответствията съгласно приложението към решението и окончателните числови данни от изборите за народни представители, актуализира базата данни на резултатите от изборите за народни представители, произведени на 2 октомври 2022 г., и публикува актуализираните числови данни от протоколите на СИК и РИК на интернет страницата на ЦИК.

Предвид изложеното и още много, което няма как да бъде обхванато от това писмо, ще споделим, че членовете на РИК Добрич, въпреки трудностите около машини и видеонаблюдения и още много такива, изпълнихме разпоредбите на Изборния кодекс и указанията на ЦИК.

Твърдим, че в Осми изборен район Добрички членовете на РИК се справихме успешно при произвеждане на изборите на Народно събрание на 02.04.2023г.

КОЛЕГИ,

Членовете на РИК Добрич, изразяваме категорично несъгласие в публичното пространство да се изказва мнение от членове на ЦИК, че вината за „големия брой“ допуснати грешки в протоколите на СИК е на Районните комисии.

Считаме, че по този начин се уронват компетентността и професионалните качества на членовете на РИК, подбива доверието в тях гласувано от партии и коалиции, които са ги номинирали.

С какво влияние и авторитет при евентуални следващи избори, членовете на Районните комисии ще обучават секционните комисии оставяме за размисъл…..

Гласували: 11 членове на РИК

за: Цонка Георгиева Велкова, Петя Кирова Славова, Диана Илиева Далакманска, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова, Диляна Данаилова Радоева.

против: няма

Председателят на РИК Добрич Цонка Велкова докладва писмо с изх. №НС-15-470/07.04.2023г. на ЦИК и предложи да се изпрати до ЦИК следният текст :

Във връзка с писмо с Ваш изх. №НС-15-470/07.04.2023г., Ви даваме следната информация:

1. Причините за всяка избирателна секция, в която е преустановено машинно гласуване, не можем да конкретизираме, защото не сме с необходимото техническо образование и не сме правили проверка на място за всяка машина, а причините са посочени в приложение № 5 от Методически указания.

2. Спазвайки правилата на ИК и указанията на ЦИК сме предоставяли протоколи Приложение № 4 и №5 от Методическите указания, приети с Решение №1778- НС от 16.03.2023г, подписани от членове на СИК и Сиела Норма АД за съгласуване с Вас.

Съгласно методическите указания, приети с Решение №1778- НС от 16.03.2023г, **към гласуване само с хартиени бюлетини се преминава единствено при възникване на непреодолими външни обстоятелства по чл. 269 ИК. При наличие на предпоставки за преустановяване на машинното гласуване по чл. 269 ИК и наличие на попълнен протокол за наличие на предпоставки по чл. 269 ИК (Приложение 5 към методическите указания) от СИК районната избирателна комисия първо уведомява ЦИК за фактическата обстановка и след съгласуване с ЦИК, взема решение за преминаване към гласуване само с хартиени бюлетини, след което изпраща решението си на Централната избирателна комисия.**

Всички решения на РИК Добрич за преустановяване на машинно гласуване са взети след съгласуване по надлежния ред с ЦИК и изпратените до Вас решения са за сведение, че сме изпълнили указанията на ЦИК!!!

3. Искане за съгласуване на машинно гласуване на основание чл. 269 от ИК и преминаване към гласуване само на хартиени бюлетини в СИК 082800018 е изпратено до ЦИК в 12:02 часа на 02.04.2023г. а за СИК 082800022 в Община Добрич е изпратено до ЦИК в 13:09 часа на 02.04.2023г.

За съжаление за СИК №082800022 и №082800018 получихме Вашия отговор след приключване на изборния ден, а именно в 20:13 часа на 02.04.2023г. на имейла на РИК Добрич. Имаше предложение РИК Добрич да Ви отговори, че към 20:13 часа на 02.04.2023г. е преустановено машинното гласуване в цялата област, защото бе приключен изборния ден.

За СИК № 082900002 въпреки направеното запитване и приложените протоколи в 14:48 часа на 02.04.2023 не получихме отговор от ЦИК, съответно не сме взели решение за тази секция.

Уважаеми членове на ЦИК, моля да направите справка във всички 243 секции на територията на област Добрич, в които се провежда машиино гласуване, дали разполагат със сканиращо устройство и компютър, респ. защо приложения №4 и №5 от Методическите указания са изпращани на личните телефони на членовете на РИК, и следва да препратят на официалния мейл същите, за да бъдат изпратени на ЦИК.

Поради затруднената комуникация между СИК – РИК и ЦИК, постъпваха жалби, че в някои секции определени за машинно гласуване, избирателите са насочвани да гласуват с хартиена бюлетина.

Преустановено е машинно гласуване по чл. 269 от ИК в следните секции на територията на област Добрич с решения на РИК Добрич:

* СИК №082800038- в 13:20 часа на 02.04.2023
* СИК №082700004-13:05 часа на 02.04.2023
* СИК №081500066-13:05 часа на 02.04.2023
* СИК №081500060-13:05 часа на 02.04.2023
* СИК №081700004-нестартирала машина на 01.04.2023
* За СИК №082800022 и СИК №082800018 по обективни причини не посочваме час на преустановяване на машинно гласуване.

**В заключение ще споделим, че членовете на РИК Добрич считаме, че изпълнихме разпоредбите на Изборния кодекс, въпреки трудната и тежка официална кореспонденция с ЦИК.**

Гласували: 11 членове на РИК

за: Цонка Георгиева Велкова, Петя Кирова Славова, Диана Илиева Далакманска, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова, Диляна Данаилова Радоева.

против: няма

Поради изчерпване на дневния ред закривам заседанието на Районната избирателна комисия

(Заседанието е закрито в 17:41 часа)

ПРЕДСЕДАТЕЛ:

/Цонка Велкова/

СЕКРЕТАР:

/Сюзан Рамис/